મુંબઈમાં ઘર ખરીદવા માટે ઘણી મોટી રકમ ચૂકવવી પડે છે, કારણ કે મુંબઈમાં રોટલો મળે છે, ઓટલો મળવો મુશ્કેલ હોય છે. ઘણી વખત રૂમ ખરીદવા માટે પ્રીમિયમ ચૂકવવું પડે છે. આ પ્રીમિયમ એટલે જે-તે પૉશ વિસ્તારમાં ઘર હોય એવું સપનું સાકાર કરવા માટે આપવી પડતી વધારાની રકમ. સાયન કે ચેમ્બુરમાં ૧BHKના ફ્લૅટ ખરીદવા માટે પણ એક કરોડ રૂપિયાથી વધુ રકમ ચૂકવવી પડે છે. જોકે આ શહેરમાં ઘણા લોકો લક્ઝુરિયસ ઘર લેવા માગતા હોય છે અને તેમનું આ સપનું પૂરું કરવા માટે ડેવલપરો કોઈ કસર છોડતા નથી. તેઓ એવાં ઘર બાંધે છે કે ઘર ખરીદનારો એ ખરીદવા માટે મોટી કિંમત ચૂકવવા પણ તૈયાર થઈ જાય છે. હવે ઘણા ડેવલપરો લોઅર પરેલ, બાંદરા-કુર્લા કૉમ્પ્લેક્સ, વડાલા અને અંધેરીમાં આવાં ઘર બનાવે છે, કારણ કે તેમની પાસે બિઝનેસ-ડિસ્ટિÿક્ટો છે, પણ આવાં લક્ઝુરિયસ ઘર લેતાં પહેલાં કેટલીક બાબતો ધ્યાનમાં રાખવા જેવી છે.